# Slovenska Bistrica, 27. 5. 2024

# OBVESTILO IN VABILO K VPISU

**Spoštovana devetošolka, spoštovani devetošolec!**

Veseli smo, da si se odločil/-a za izobraževanje na naši šoli in da boš aktivno sooblikoval/-a naša skupna srednješolska leta. Obveščamo te, da se je v program Metalurški tehnik prijavilo 11 kandidatov.

Vabimo te k vpisu po spodaj navedenem razporedu.

**v sredo, 19. 6. 2024, od 8.00 do 8.30**, če se tvoj priimek začne **s črko od B do E,**

 **od 8.30 do 9.30,** če se tvoj priimek začne **s črko od F do K,**  **od 9.30 do 10.00,** če se tvoj priimek **začne s črko od S do Š.**

Če se ob predvidenem času vpisa ne moreš udeležiti, lahko dokumente prinese tudi kdo od družinskih članov ali pa jih sam/-a prineseš **v petek, 21. 6. 2024, med 11. in 13. uro v svetovalno službo**.To obvestilo skrbno hrani, saj drugih obvestil ne bomo pošiljali.

Prosimo, da za potrebe vpisa prineseš zaključno spričevalo 9. razreda (original in fotokopijo), osebni dokument (osebno izkaznico ali potni list), izpolnjen obrazec o naročilu šolske prehrane ter poročilo o nadarjenosti (če si ga prejel/-a).

Ob vpisu:

* boš prejel/-a seznam šolskih potrebščin in potrdilo o šolanju;
* boš prejel/-a UPN nalog za naročilo učbenikov iz učbeniškega sklada.

Dodatna pojasnila našim novim dijakom in dijakinjam:

1. Šolska malica: Dokler dijak ne odda »Prijave za šolsko prehrano«, ga ne moremo vnesti v sistem in ne more koristiti subvencionirane prehrane. V šoli lahko dijaki izbirajo med toplo in hladno malico, na voljo imajo pet menijev. Z oddajo prijave dijak ni zavezan, da bi moral v šoli jesti vsak dan.

Več informacij o šolski malici in o subvencioniranju le-te najdete na spletni strani www.sssb.si, pod zavihkom Dijaki, Šolska prehrana. Organizatorka šolske prehrane je Majda Vračko Zanič (majdavz@sssb.si).

2. Dijaška izkaznica je obvezen dokument za naročanje šolske malice. Zraven tega pa ISIC dijaška izkaznica omogoča tudi številne popuste in ugodnosti, vezane na status dijaka. Zaradi spremembe sistema ponudnika dijaških izkaznic bodo učenci dijaške izkaznice naročali prek spleta. Cena dijaške ISIC izkaznice za šolsko leto 2024/25 je 9,90€. Cena dijaškega ISIC paketa za 4 leta 19,90€. Navodila v zvezi z naročanjem dijaških izkaznic vam bomo v kratkem posredovali na e-poštne naslove, ki ste jih navedli v prijavi. Zaradi omenjene spremembe pri ponudniku trenutno žal nimamo več informacij.

3. Učbeniki in delovni zvezki: Seznam gradiv in informacije v zvezi z izposojo gradiva iz učbeniškega sklada so priloga temu obvestilu. Gradivo iz učbeniškega sklada lahko prevzamete v knjižnici šole ob datumih navedenih na sezamu šolskega gradiva. **Za prevzem gradiva morate v knjižnici šole pokazati potrdilo o plačilu obrabnine (odrezek položnice ali potrdilo o plačilu).**

4. Prvi šolski dan: Šolsko leto se prične v ponedeljek, 2. septembra, 2024. Podrobnejše informacije v zvezi s prvim šolskim dnem bodo objavljene na spletni strani šole po 16. avgustu.

Razpored dijakov po razredih bo objavljen 2. septembra na notranjih vratih šole pol ure pred začetkom pouka.

Informacije o vpisu so objavljene tudi na spletni strani šole [www.sssb.si](http://www.sssb.si).

Šolska pravila so objavljena na spletni strani šole <http://www.sssb.si>. Z njimi vas bodo podrobneje seznanili razredniki ob začetku šolskega leta.

**Veselimo se srečanja s teboj in te lepo pozdravljamo.**

Amadeja Štukl in mag. Irena Wozniak, mag. Marjan Kampuš,

 svetovalni delavki ravnatelj